หลังดูหนังเสร็จใหม่ๆ เลยลองเดินดูร้านหาของรองท้อง สุดท้ายมาลงเอยที่ร้านน้ำแข็งไสที่เราคุ้นเคยกัน 

ร้าน Daikori Ice สาขานี้ต้งอยู่บนชั้น 3 ของคอมมูนิตี้ เป็นร้านแบบเปิดโล่งค่ะ หันหน้าออกถนนใหญ่ ตกแต่งร้านด้วยโมเดลของหวานที่มีจำหน่ายในร้าน เชิญชวนให้ดูน่าทานสุดๆ ส่วนที่นั่งกว้างขวางดีค่ะ มีทั้งแบบโซฟาและโต๊ะ มี10 กว่าที่ได้ เรากว่าดูนั่งสบายกว่าสาขาอื่นที่เราเคยลองมา แถมด้วยความที่ร้านอยู่ริมอีกฝั่ง บรรยากาศเลยดูค่อนข้างเงียบ เหมาะกับการมานั่งพูดคุยสารทุกข์สุกดิบกันค่ะ

เมนูที่สั่งวันนี้เราลองเป็นตัวน้ำแข็งไสธรรมดาที่มีให้เลือกทั้งแบบจับคู่รสชาติน้ำข็งกับท้อปปิ้งมาแล้วและแบบเลือกรสชาติน้ำแข็งและท้อปปิ้งเอง เราเลือกเป็นแบบจับคู่มาให้แล้วค่ะ ไม่คิดมาก 555
::Banana Chocokori 93 บาท ::
เป็นน้ำแข็งไสรสช็อคโกแลต ท้อปปิ้งมาด้วยกล้วยหอมหั่นชิ้นและโอริโอ้ มาพร้อมซอสคาราเมลในถ้วยเล็กไว้ราดตอนทาน ตัวน้ำแข็งไสได้รสช็อคแต่จืดจางไปค่ะ ทานแล้วเข้ากันได้ดีกับท้อปปิ้ง ส่วนซอสราดแล้วทำให้หวานไปหน่อย ถ้าเป็นซอสช็อคโกแลตเข้มๆกับน้ำแข็งไสรสเข้มข้นอาจจะเข้ากันกว่านี้นะ
:: Mango Kori 101 บาท ::
น้ำแข็งไสรสมะม่วง ที่รสออกเปรี้ยวค่อนข้างมากเลยล่ะ กลิ่นมะม่วงมีนิดๆเองค่ะ มีพร้อมท้อปปิ้งเนื้อมะม่วงหั่นชิ้ที่รสอมเปรี้ยวติดหวานนิดๆและเม็ดป๊อปแตกในปาก ท้อปปิ้งอันนี้เราชอบค่ะ มันทั้งอร่อยทั้งสนุกดี 555+ ที่ขาดไม่ได้เป็นซอสมะม่วงช่วยชีวิตค่ะ เพราะตัวน้ำแข็งเปรี้ยวเลยล่ะ ดีที่มีซอสรสออกหวานมาช่วย ไม่งั้นคนไม่ชอบเปรี้ยวอย่างเราคงยอมแพ้

ที่นี่มีน้ำเปล่าบริการฟรีค่ะ อากาศร้อนๆแบบนี้ ใครสนใจตามมาทานได้นะคะ ^ ^